A primeira edición de "Cancións de Maldoror" de 1868
**Isidore Lucien Ducasse**, nado en Montevideo o 4 de abril de 1846 e finado en París o 24 de novembro de 1870, foi un poeta francés de orixe uruguaia adherido ao movemento simbolista. Era coñecido como o **Conde de Lautréamont** (*Comte de Lautréamont* en lingua francesa).

A súa obra pasou desapercibida na súa época, porén o movemento surrealista considerouno un dos seus precursores. A súa vida bohemia e apartada da sociedade xunto coa súa poesía tétrica fai que hoxe sexa enmarcado coma poeta maldito. O seu estilo de vida apartado e a falta de fama durante anos fai que moitos datos da súa vida fiquen agochados a día de hoxe.

Traxectoria
-----------

Fillo dun diplomático francés designado en Montevideo. A súa nai, tamén francesa, morrería cando el tiña só un ano. Educouse no Uruguai ata que cumpriu trece anos, ano no que foi enviado polo seu pai á cidade de Pau, Francia, onde se destacaría coma bo alumno no *lycée* de Tarbes.

Despois dunha viaxe ao Uruguai en 1867, instalaríase en París. Emprendería alí na Escola Politécnica uns estudos superiores de natureza aínda descoñecida. Publicaría unha primeira edición dos seus *Cantos de Maldoror* en 1868 de xeito anónimo. No ano 1869 unha segunda edición dos mesmos cantos aumentaríao, tomando a forma coa que se o coñece na actualidade; esta vez firmaría co alcume de Comte de Lautréamont, pseudónimo quizais inspirado pola novela histórica *Lautréaumont* do escritor Eugène Sue. Tamén existe a posibilidade de que proveña dun xogo de palabras, L'autre est au mont → Lautréamont (xogo que expresaría a súa morriña por Montevideo, o outro está no Monte...).

Lautréamont non acadaría fama, cousa difícil posto que se cre que o seu editor publicou adrede tiradas moi pequenas polo medo a unha denuncia por sadomasoquismo ou herexía, comúns dabondo no reinado do Emperador Napoleón III. Finaría o 24 de novembro de 1870 por unha posible tuberculose, segundo os seus biógrafos.

Obra
----

Os seus *Cantos de Maldoror* representa un dos grandes berces da poesía moderna. A súa complexidade, as súas múltiples interpretacións e a súa imaxe que mestura elementos da vida cotiá con elementos abstractos de eidos filosóficos influirían notablemente a Breton, e con este ao surrealismo en xeral.

Mesmo o significado do título da obra presenta un gran interrogante posto que se barallan dúas interpretacións que xogan coa grafía homófona de *Maldoror*, mais non convencen moito á crítica especializada: "Mal do horror" ("Mal d'horreur") e "Mal da aurora" ("Mal d'aurore").

O poema trata da presentación en primeira persoa dunha especie de demo maligno que desfruta cometendo asasinatos e torturas infanticidas, entre outros horrores dos que presume. Poderíase tratar dunha interpretación lírica das sensacións do adolescente rexeitado cara ao seu mundo, sendo esta unha das teorías predilectas.

Véxase tamén
------------

### Outros artigos

* Simbolismo
* Surrealismo
* Poeta maldito

### Bibliografía

* *Le visage de Lautréamont : Isidore Ducasse à Tarbes et à Pau* (préface de Jean-Pierre Soulier), éditions Pierre Horay, París, 1977, 192 p. + 8 p. de planches illustrées, ISBN 2-7058-0054-9, (BnF nº FRBNF34587395g), Jean-Jacques Lefrère.
* *Isidore Ducasse : auteur des "Chants de Maldoror, par le comte de Lautréamont"*, éditions Fayard, París, 1998, 686 p. + 72 p. de planches illustrées, ISBN 2-213-60116-X, (BnF nº FRBNF367091612), Jean-Jacques Lefrère.
* *Lautréamont*, éditions Flammarion, París, 2008, 223 p. ISBN 978-2-08-121663-1, (BnF nº FRBNF41383872k), Jean-Jacques Lefrère.

|  |  |
| --- | --- |
| Control de autoridades | 
* Wd: Q294181
* WorldCat
* VIAF: 6065
* Autoresuy: 312
* BAV: ADV12186395
* BIBSYS: 90345041
* BLBNB: 000284394
* BNE: XX839453
* BNF: 11886754n
* BRE: 2158990
* BVMC: 2068
* CANTIC: a10111694
* CiNii: DA02001627
* DeutscheBio: 118570250
* Discogs: 959502
* EBID: ID
* Europeana: ID
* FAST: 8835
* GEC: 0036684
* GND: 118570250
* Gutenberg: 7071
* ICCU: CFIV076262
* Isidore: lautreamont\_auteur\_du\_texte
* ISNI: 0000 0001 2117 1042
* LCCN: n50026774
* LibriVox: 4635
* MusicBrainz: ID
* NDL: 00446996
* NKC: jn19981000515
* NLA: 35303831
* NLG: 89508
* NTA: 068966016
* OL: OL5520977A
* openMLOL: 24452
* PTBNP: 62854
* SELIBR: 194167
* SNAC: w6933vj9
* SUDOC: 027440737
* ULAN: 500248171

 |